Serbët e Kosovës përgatiten për krishlindjet ortodokse
Ata shfaqin shpresën se për ta ky nuk do të jetë viti i fundit i Krishlindjeve në Kosovë
Serbët e Kosovës fillojnë përgatitjet për Krishlindjet, një ceremoni tradicionale ku këndohen këngë dhe mblidhen degë pemësh. Në pjesën veriore të Mitrovicës, dhjetra serbë të Kosovës u zgjuan sot herët për të mbledhur degë në pyjet aty pranë. Tre degë pemësh do të digjen në mbrëmje për të kujtuar lindjen e Jezu Krishtit. Duke kënguar këngë serbe për Kosovën, disa nga ata që kishin dalë për të mbledhur degë shfaqën shpresën se për ta ky nuk do të jetë viti i fundit i Krishlindjeve në Kosovë. thotë Dushan Stojanoviç. Marko Antiç, thotë një tjetër serb i Kosovës, Marko Antiç. Këmbëngulja e shqiptarëve për pavarësi ka krijuar një konflikt mes Shteteve të Bashkuara dhe fuqive evropiane që mbështesin pavarësinë, dhe Rusisë që thotë se ndarja është e paligjshme dhe krijon një precedent të rrezikshëm. Forcat e Natos në Kosovë, kanë shtuar patrullimet dhe kanë dislokuar trupa shtesë shumica gjermanë dhe amerikanë në veriun e tensionuar. Serbët e Kosovës janë kundër shpalljes së pavarësisë dhe thonë se do të bëjnë ç’është e mundur të qëndrojnë të bashkuar me Serbinë. Një zyrtar perendimor që nuk deshi të identifikohej, tha se pas shpalljes së pavarësisë paqeruajtësit do të përqëndrohen në sigurimin e kufijve të Kosovës për të parandaluar ndonjë aktivitet ekstremist. Udhëheqësit e Kosovës kanë premtuar të koordinojnë me kujdes shpalljen e pavarësisë me Shtetet e Bashkuara dhe Bashkimin Europian dhe i kanë premtuar komunitetit serb, se ka një të ardhme në Kosovë. //ii